
· Ορισμοί κόστους 
(οργανικό - ανόργανο, αρχικό - μετατροπής, σταθερό- μεταβλητό, πάγιας μορφής – τρέχουσας μορφής, κόστος ευκαιρίας, άμεσο – έμμεσο)  


· Πότε ένα κόστος είναι οργανικό και πότε ανόργανο; Δώστε δύο παραδείγματα για το καθένα. 

Ένα κόστος είναι οργανικό όταν αναφέρεται στην ομαλή εκμετάλλευση της χρήσης, πχ αγορά πρώτων υλών, αμοιβές προσωπικού και είναι ανόργανο όταν δεν αναφέρεται στην ομαλή εκμετάλλευση της χρήσης, πχ φορολογικά πρόστιμα και προσαυξήσεις.

· [bookmark: bookmark309]Τι λέμε αρχικό κόστος και τι κόστος μετατροπής
Αρχικό είναι το κόστος της άμεσης εργασίας και των άμεσων υλικών, διότι εξατομικεύεται απευθείας στο προϊόν. Έτσι το αρχικό ή πρώτο κόστος αποτελεί συχνά μια πρώτη εκτίμηση της διοίκησής για τον έλεγχο του κόστους.
Κόστος μετατροπής ονομάζεται το κόστος της άμεσης εργασίας και των ΓΒΕ διότι αμφότερα συμβάλουν στην διαμόρφωση των άμεσων υλικών σε τελικά προϊόντα.

· Πότε ένα κόστος θεωρείται σταθερό και πότε μεταβλητό; Δώστε από δυο παραδείγματα.
Σταθερό είναι το κόστος που στο σύνολο του παραμένει αμετάβλητο παρά τις ποσοτικές αλλαγές της συγκεκριμένης δραστηριότητα π.χ. το ενοίκιο της παραγωγικής λειτουργίας για μηνιαία κοστολογική περίοδο είναι σταθερό π.χ. 1.000€ οποιεσδήποτε και αν είναι οι διακυμάνσεις της δραστηριότητας, οι χρονικές αποσβέσεις, οι αμοιβές εμμίσθου προσωπικού κ.λ.π.
Μεταβλητό είναι εκείνο το κόστος - έξοδο που μεταβάλλεται ανάλογα με τις μεταβολές της δραστηριότητας της λειτουργικής μονάδας π.χ. δαπάνη για πρώτες ύλες, μεταφορικά έξοδα, ωρομίσθια εργατών κ.λ.π.


· Ποιο κόστος είναι πάγιας μορφής και ποιο τρέχουσας; Δώστε από δύο παραδείγματα.
Κόστος πάγιας μορφής είναι εκείνο που προορίζεται να χρησιμοποιηθεί από την επιχείρηση για διάστημα μεγαλύτερο από μια οικονομική χρήση για πάγια εκμετάλλευση όπως τα μηχανήματα, τα κτίρια, η φήμη και η πελατεία κ.λ.π. Αντίθετα, κόστος τρέχουσας μορφής, είναι εκείνο το κόστος που προορίζεται να αποκτηθεί με προορισμό να πωληθεί αυτούσιο ή μετά από κατεργασία (όπως οι πρώτες και οι βοηθητικές ύλες) σε μικρό χρονικό διάστημα (κατά κανόνα μικρότερο από μια χρήση).

· Δώστε την έννοια του κόστους ευκαιρίας
Η παραγωγή ενός αγαθού δεσμεύει παραγωγικούς συντελεστές που θα μπορούσαν, μέσα σε κάποια όρια, να παράγουν κάποιο άλλο αγαθό. Είναι, λοιπόν φανερό ότι παραγωγή κάποιου αγαθού σημαίνει και θυσία των άλλων που θα μπορούσαν να παραχθούν με τους ίδιους παραγωγικούς συντελεστές. Αυτή είναι η πραγματική έννοια του κόστους. Το πραγματικό κόστος ενός αγαθού είναι τα άλλα αγαθά που θυσιάστηκαν για την παραγωγή του. Το πραγματικό αυτό κόστος λέγεται και κόστος ευκαιρίας. Με λίγα λόγια δηλαδή, έστω πως έχουμε τη παραγωγή δύο προϊόντων 100 μονάδων χ και 50 μονάδων ψ. Για να αυξήσει την παραγωγή προϊόντος ψ κατά 15 μονάδες, πρέπει, να αποσπάσει συντελεστές που παρήγαγαν το προϊόν χ. Έτσι, η παραγωγή προϊόντος χ θα μειωθεί κατά 30. Άρα το πραγματικό κόστος παραγωγής μίας μονάδας προϊόντος ψ είναι δύο μονάδες χ. Αυτό το πραγματικό κόστος ονομάζεται το κόστος ευκαιρίας.

· Τι είναι άμεσο (ειδικό) και έμμεσο (γενικό) κόστος
Άμεσο (ειδικό) κόστος είναι εκείνο που βαρύνει απευθείας και όχι κατά υπολογισμό το αντικείμενο κοστολογήσεως (παραγωγικό τμήμα, προϊόν κ.λ.π) π.χ. η ξυλεία που αναλώθηκε σε επιπλοποιείο, η εργασία των τεχνικών του ξύλου.
Έμμεσο (γενικό) κόστος είναι το πραγματοποιούμενο ταυτόχρονα για περισσότερα κοστολογούμενα αντικείμενα (προϊόντα).




